عبد الملك بن مروان (646-705)، خامس الخلفا الأمويين ، حكم من 685 ل 705 . لقب بـ " ابو الملوك " اكمن اربعه من ولاده تولو الخلافه بعده. يعتبر المؤسس التاني للدوله الأمويه و قدر انه ينقذها من المخاطر ، فقضى على تمرد عمرو بن سعيد فى دمشق سنة 689 ، و قضى على مصعب بن الزبير و رجع العراق للدوله الأمويه سنة 691. و فى سنة 692 بعت الحجاج بن يوسف الثقفى عشان يحارب عبد الله ابن الزبير فقضى عليه فى مكه. عين الحجاج والى على الحجاز و بعدين ولاه الكوفه ، و قدر قواده و بالذات المهلب بن أبى صفره انهم يهزمو الخوارج. عبد الملك بن مروان هادن البيزنطيين لكن بعد ما قضى على تمرد مصعب بن الزبير نقض الهدنه و قدر قائده حسان بن النعمان انه يستولى على قرطاجه. ابتدت فى عهده عملية تعريب الدواوين فى البلاد اللى فتحها العرب ، و اسس دار لصك العمله و دى كانت اول عمله اسلاميه ليه وزن محدد وأضاف اسمه عليها.